Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 3438

(4) Fogyasztásra alkalmatlan a friss élettelen hal és annak húsa, ha az (1) bekezdés b) pontjában foglalt betegségek, továbbá a következő elváltozások valamelyike kiterjedt mértékben vagy undorkeltő formában kerül megállapításra: — a bőr ráncos, foszlékony vagy szakadozott, — a pikkelyzet borzalt, laza, könnyen kihúzható vagy ledörzsölhető (kivétel a garda, a küsz és a keszeg), — a szemgolyó apadt, beesett, kidülledt, lepedékkel bevont vagy elfolyósodott, továbbá a szaruhártya elhomályosodott, elszürkült, — a kopoltyúk szürkésvörös vagy szennyes-barnásszürke színűek, erősen nyálkásak, kimosás után is kellemetlen bűzös szagúak, — a hal felülete kellemetlen szagú, nyálkával borított, — az izomzat nagyfokban elszíneződött (pl. sárgaság miatt), rugalmatlan, tésztás tapintatú, a has fala szakadékony, esetleg mállékony, — sárral vagy természetes környezetében fellelhető idegen anyagokkal (pl. növényi részek) szennyezett, — romlásra utaló elváltozás (fülledés, rothadás), — egészségre ártalmas vegyi anyaggal vagy más idegen anyaggal mérgezett, vagy az egészségügyi jogszabályban előírt határértéket meghaladó mennyiségben tartalmaz bármilyen vegyi szennyező anyagot vagy szermaradékot, vagy vegyi anyagtól eredően idegen szagú, — hisztamintartalma az egészségügyi jogszabályban előírt határértéket meghaladja, — bármely ok miatt nagyfokban idegen szagú, — ha a halat antibiotikummal vagy más gyógyszerrel kezelték és az előírt egészségügyi várakozási időn belül fogták ki.

Source: https://magyarkozlony.hu/hivatalos-lapok/adf08acb3c9193490bf4bd7f01a5fe2506309a46/dokumentumok/4daa75fd1791c92b07a0f3e5cf7dca54bc24933e/letoltes